Birinchi sevgisi bilan turmush qurib, baxtli hayot kechirayotgan yulduzlar (foto)

Mashhurlarning ajrashishi va ayrilishi yangilik bo‘lmay qolgani shou-biznesning hamma vakillari ham shunday degan xulosa qilishga sabab bo‘lmasligi kerak.
Snoop Dogg va Shante Teylor

Asl ismi Kelvin Kordozar Broadus bo‘lgan reper 1997-yilda maktabdoshi Shante Teylorga uylangan, 2021-yilda esa juftlikning turmush qurganiga 24 yil bo‘ladi. Hali oila urib ulgurmasidan 1994-yilda farzandli bo‘lgan. 1996-yil MTV taqdirlash marosimida reper qo‘riqchisi Li Mak-Kinliga o‘q uzgan jinoyatchi Filip Voldemariumni o‘ldirishda ayblanib qamoqqa olingan.

1997-yilda oila qurgan juftlik 2004-yilda ajrashmoqchi bo‘lgan. Shante shunda turmush o‘rtog‘i nimani xohlashini o‘zi ham bilmasligini ta’kidlagan. 4 yildan keyin topishib olgan juftlik boshqa hech qachon ayrilmagan.
Mark Sukerberg va Prissilla Chan

Filantrop va pediatr Prissilla bo‘lajak turmush o‘rtog‘i bilan Garvard universitetida tanishgan. 2003-yil ziyofatlardan birida tanishgan vaqti ularning har ikkisi ham 18 yoshda bo‘lgan. 2007-yilda Prissilla biologiya bo‘yicha bakalavr diplomini qo‘lga kiritgan. Prissilla sayt pranki sabab Mark universitetdan haydaladi deb hisoblagan. O‘zi ham shunday fikrda bo‘lgan Mark bo‘lajak rafiqasiga shu sabab ham darhol uchrashishlari kerakligini aytgan. Hozirgi kunda ikki farzandi bor Mark rafiqasini hayotidagi eng asosiy ayol deb hisoblaydi.
Stiven va Tabita King

50 yildan buyon birga yashayotgan juftlik 20 yoshli Tabita kollejda o‘qiyotganida piknikda tanishgan. Ular ikki yil o‘tib turmush qurgan. Tabita o‘qishni tugatib, Dunkin Donuts’ga ishga kirgan va shu yili birinchi farzand dunyoga kelgan. Stiven esa avvaliga kirxona, keyin esa o‘qituvchi bo‘lib ishlashiga to‘g‘ri kelgan, ammo bu vaqt davomida yozishdan to‘xtamagan. 1972-yilda ikkinchi farzandi dunyoga kelgan vaqti oiladagi moliyaviy ahvol havas qilgulik
bo‘lmagan. Ammo King bir nechta hikoyasini nashr qilib ulgurgan. Turmush o‘rtog‘ini hamisha qo‘llab-quvvatlagan
Tabita uning chiqindi qutisiga tashlangan romanlaridan birining qo‘l yozmasini olib qolgan, keyinchalik ushbu roman chop etilib, bestsellerga aylangan. Bir necha yil o‘tib u birinchi romanning yangi versiyasi — Kerri ismli qiz haqidagi fojiali hikoyaning kirish qismini yozgan. 1981-yilda Tabitaning qalamiga mansub “Mo‘jaz olam” nomli kitob nashr qilingan. Turmushi davomida Tabita va King uch marotaba farzandli bo‘lgan.
Jon Bon Jovi va Doroteya Xyorli

Jon Doroteyaga 1989-yilda uylangan. Maktab davri tanishgan vaqti qiz Jonining yaqin do‘stining qaylig‘i bo‘lgan. Xonandaning xizmat safari davomida Las-Vegasda turmush qurgan juftlikning to‘rt nafar — Stefani, Jessi, Jeykob va Romeo ismli farzandlari bor.